Il-kandidat għal kariga ta' Kap tal-Partit Nazzjonalista Bernard Grech indika li jista' jkun jitfaċċaw aktar dettalji dwar is-saga tiegħu tat-taxxa u l-VAT. Grech qal dan ma' ONE News waqt li kien qed jikkampanja fil-gżira tat-tliet għoljiet flimkien mad-deputati Nazzjonalisti Chris Said u Kevin Cutajar. Żewġ persuni ewlenin mill-fazzjoni tal-eks Kap Nazzjonalista Simon Busuttil u li sfiduċjaw lil Delia. Mal-ġurnalist ta' ONE News Colin Deguara, Bernard Grech deher skomdu u evażiv għall-aħħar meta kien affaċjat b'mistoqsijiet dwar in-nuqqasijiet finananzjarji tiegħu. Fil-fatt, taħt pressjoni, Grech żelqitlu li għad joħorġu aktar dettalji dwar il-pendenzi u n-nuqqasijiet fil-ħlasijiet li kellu ma' tat-Taxxa u tal-VAT. Il-ġurnalist ta' ONE New staqsa "Dr. Grech wara snin tevadi t-taxxa kienet id-deċiżjoni tiegħek li inti titfa' ismek għal Kap ta' Partit Nazzjonalista li ġegħlitek tħallas?" "Mela l-ewwel ħaġa d-domanda m'hijiex eżattament…Jiena kont qed nħallas it-taxxa, kien hemm ċirkostanzi partikolari, għad joħorġu aktar dettalji fil-futur", wieġeb Grech. Maħsud hekk kif ma stenniex li ONE News se jkun qed jistaqsieh il-mistoqsijiet qal ukoll li ħallas il-pendenzi li kellu minkejja li mad-Dipartiment tal-Ħlas tat-Taxxa ddikjara li ma setax iħallas minħabba problemi finanzjarji li kellu. Hawnekk inqabad fuq sieq waħda hekk kif ikkontradixxa dak li kien qal ma' tat-Taxxa. "Int għidt li ħallasthom minn tiegħek madankollu ftit tal-jiem ilu inti mad-Dipartiment tat-Taxxa għidt li għandek problemi finanzjarji. Kont qed tigdeb?" Saqsa l-ġurnalist ta' ONE Grech wieġeb , "Mhux eżattament lanqas." Konxju tal-pressjoni li dejjem qed tkompli tikber fid-dawl tal-mistoqijiet kbar li hemm fuq rasu, Bernard Grech kompla jirrispondi li hu mhux kriminal anke jekk l-evażjoni tat-taxxa huwa meqjus bħala reat kriminali. Il-klijenti tiegħek kienu qed javdawk bis-somma tal-VAT biex tħallasha u inti din ma ħallastiex kif taħseb li n-nies issa se jkunu qegħdin javdawk biex fl-aħħar mill-aħħar tmexxi l-finanzi tal-pajjiż? "Mela żgur in-nies jafdawni għax jien lanqas jien kriminal" wieġeb Grech. Intant meta affaċċjat b'iktar mistoqsijiet Bernard Grech beża' jwieġeb u ħarab jiġri 'l bogħod minn ONE News għaliex qal li għandu xi appuntamenti. "Grazzi għax għandi appuntament oħrajn ta'….Għandna l-appuntamenti tal-Home visits, weġibtlek id-domandi kollha nirringrazzjak; Wettaqt ir-responabbiltajiet kollha; Mhux fuq hekk qed insaqsik. Mhux fuq hekk qed insaqsik;